Predlog SKLEP SVETA o stališču Evropske unije v Skupnem odboru EGP v zvezi z spremembo Priloge II (Tehnični predpisi, standardi, preskušanje in certificiranje) k Sporazumu EGP /* COM/2012/0208 final - 2012/0103 (NLE) */





OBRAZLOŽITVENI MEMORANDUM 1. OZADJE PREDLOGA Za zagotovitev potrebne pravne varnosti in homogenosti notranjega trga mora Skupni odbor EGP vso ustrezno zakonodajo Unije v najkrajšem možnem času po njenem sprejetju vključiti v Sporazum EGP. 2. REZULTATI POSVETOVANJ Z ZAINTERESIRANIMI STRANMI IN OCENA UČINKA Namen osnutka sklepa Skupnega odbora EGP (priloženega predlogu za sklep Sveta) je spremeniti Prilogo II (Tehnični predpisi, standardi, preskušanje in certificiranje) k Sporazumu EGP. Natančneje je namen te spremembe vključitev Uredbe (ES) št. 764/2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici; Uredbe (ES) št. 765/2008 o določitvi zahtev za akreditacijo in nadzor trga v zvezi s trženjem proizvodov ter Sklepa 768/2008/ES o skupnem okviru za trženje proizvodov. Pri Uredbi (ES) No 764/2008 se za Lihtenštajn predlaga prilagoditev. Sklep Skupnega odbora EGP št. 97/2007 določa, da je Lihtenštajn izvzet iz uporabe Priloge I, poglavij XII in XXVII Priloge II ter Protokola 47 Sporazuma EGP, vse dokler Sporazum med Evropsko skupnostjo in Švicarsko konfederacijo o trgovini s kmetijskimi proizvodi velja za Lihtenštajn. Zato Lihtenštajn želi, da bi bil za te proizvode izvzet iz Uredbe (ES) No 764/2008. Kar zadeva Uredbo (ES) št. 765/2008, bi moral imeti Lihtenštajn možnost, da se obrne na akreditacijski organ v Švici za sektorje proizvodov, za katere velja Sporazum med Evropsko skupnostjo in Švicarsko konfederacijo o vzajemnem priznavanju ugotavljanja skladnosti, in v smislu katerega se zahteve EU in Švice štejejo za enakovredne v skladu s členom 1(2) in (3) tega sporazuma. Proizvode, ki ne izvirajo iz EGP in se izvozijo iz Lihtenštajna v drugo državo EGP, bi bilo na meji morda treba preveriti, da se zagotovi, da so v skladu z zakonodajo EGP, saj lahko v okviru regionalne unije Lihtenštajna in Švice Lihtenštajn uporablja švicarske tehnične predpise in standarde. Kar zadeva Sklep št. 768/2008/ES, ki se nanaša na prihodnjo zakonodajo, predlagano besedilo poudarja dejstvo, da se pri vseh pravnih aktih o veljavnosti za EGP odloča posamično in da vključitev enega akta ne vpliva na vključitev drugih. 3. PRAVNI ELEMENTI PREDLOGA V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov. Komisija kot stališče Unije Svetu v odobritev predloži osnutek sklepa Skupnega odbora EGP. Komisija upa, da bo lahko v najkrajšem možnem času stališče predstavila v Skupnem odboru EGP. 2012/0103 (NLE) Predlog SKLEP SVETA o stališču Evropske unije v Skupnem odboru EGP v zvezi z spremembo Priloge II (Tehnični predpisi, standardi, preskušanje in certificiranje) k Sporazumu EGP SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(2), člena 114(1) in člena 207(2) v povezavi s členom 218(9) Pogodbe, ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru[1] in zlasti člena 1(3) Uredbe, ob upoštevanju predloga Evropske komisije, ob upoštevanju naslednjega: (1) Uredbo (ES) št. 764/2008 Evropskega parlamenta in Sveta z dne 9. julija 2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici, in o razveljavitvi Odločbe št. 3052/95/ES je treba vključiti v Sporazum. (2) Uredbo (ES) št. 765/2008 Evropskega Parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 je treba vključiti v Sporazum. (3) Sklep št. 768/2008/ES Evropskega parlamenta in Sveta z dne 9. julija 2008 o skupnem okviru za trženje proizvodov in razveljavitvi Sklepa Sveta 93/465/EGS je treba vključiti v Sporazum. (4) Sklep št. 768/2008/ES določa skupna načela in referenčne določbe za prihodnjo zakonodajo za uskladitev pogojev trženja proizvodov ter referenčno besedilo za obstoječo zakonodajo. (5) Uredba (ES) št. 764/2008 razveljavlja Odločbo št. 3052/95/ES Evropskega parlamenta in Sveta, ki je vključena v Sporazum in jo je zato treba v okviru Sporazuma razveljaviti. (6) Uredba (ES) št. 765/2008 razveljavlja Uredbo Sveta (EGS) št. 339/93, ki je vključena v Sporazum in jo je zato treba v okviru Sporazuma razveljaviti. (7) Sklep št. 768/2008/ES razveljavlja Sklep Sveta (EGS) št. 93/465, ki je vključen v Sporazum in ga je zato treba v okviru Sporazuma razveljaviti. (8) Prilogo II k Sporazumu EGP je zato treba ustrezno spremeniti. (9) Zato mora stališče Unije v Skupnem odboru EGP temeljiti na priloženem osnutku sklepa – SPREJEL NASLEDNJI SKLEP: Člen 1 Stališče Evropske unije v Skupnem odboru EGP o predlagani spremembi Priloge II (Tehnični predpisi, standardi, preskušanje in certificiranje) k Sporazumu EGP temelji na osnutku sklepa Skupnega odbora EGP, priloženega temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik OSNUTEK SKLEP št. …/2012 SKUPNEGA ODBORA EGP z dne o spremembi Priloge II (Tehnični predpisi, standardi, preskušanje in certificiranje) k Sporazumu EGP SKUPNI ODBOR EGP JE – ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum EGP), in zlasti člena 98 Sporazuma, ob upoštevanju naslednjega: (1) Priloga II k Sporazumu je bila spremenjena s Sklepom Skupnega odbora EGP št. … z dne …[2]. (2) Uredbo (ES) št. 764/2008 Evropskega parlamenta in Sveta z dne 9. julija 2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici, in o razveljavitvi Odločbe št. 3052/95/ES[3] je treba vključiti v Sporazum. (3) Uredbo (ES) št. 765/2008 Evropskega Parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93[4] je treba vključiti v Sporazum. (4) Sklep št. 768/2008/ES Evropskega parlamenta in Sveta z dne 9. julija 2008 o skupnem okviru za trženje proizvodov in razveljavitvi Sklepa Sveta 93/465/EGS[5] je treba vključiti v Sporazum. (5) Sklep št. 768/2008/ES določa skupna načela in referenčne določbe za prihodnjo zakonodajo za uskladitev pogojev trženja proizvodov ter referenčno besedilo za obstoječo zakonodajo. (6) Uredba (ES) št. 764/2008 razveljavlja Odločbo št. 3052/95/ES Evropskega parlamenta in Sveta[6], ki je vključena v Sporazum in jo je zato treba v okviru Sporazuma razveljaviti. (7) Uredba (ES) št. 765/2008 razveljavlja Uredbo Sveta (EGS) št. 339/93[7], ki je vključena v Sporazum in jo je zato treba v okviru Sporazuma razveljaviti. (8) Sklep št. 768/2008/ES razveljavlja Sklep Sveta 93/465/EGS[8], ki je vključen v Sporazum in ga je zato treba v okviru Sporazuma razveljaviti. (9) Zato je treba ustrezno spremeniti Prilogo II k Sporazumu EGP – SPREJEL NASLEDNJI SKLEP: Člen 1 Poglavje XIX Priloge II k Sporazumu se spremeni: 1. besedilo točke 3b (Uredba Sveta (EGS) št. 339/93) se nadomesti z naslednjim: „32008 R 0765: Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30). Za namen tega sporazuma veljajo določbe Uredbe z naslednjimi prilagoditvami: (a) na koncu člena 4(2) se doda: ‚Lihtenštajn bi moral imeti poleg tega možnost, da se obrne na nacionalni akreditacijski organ v Švici za sektorje proizvodov, ki jih pokriva Sporazum med Evropsko skupnostjo in Švicarsko konfederacijo o vzajemnem priznavanju ugotavljanja skladnosti in v smislu katerega se zahteve EU in Švice štejejo za enakovredne v skladu s členom 1(2) in (3) tega sporazuma‘. (b) Za proizvode, izvožene iz Lihtenštajna v druge države pogodbenice, se lahko izvede mejna kontrola v skladu s členi 27–29.“ 2. besedilo točke 3d (Sklep Sveta 93/465/EGS) se nadomesti z naslednjim: „32008 D 0768: Sklep št. 768/2008/ES Evropskega parlamenta in Sveta z dne 9. julija 2008 o skupnem okviru za trženje proizvodov in razveljavitvi Sklepa Sveta 93/465/EGS (UL L 218, 13.8.2008, str. 82).“ 3. besedilo točke 3f (Odločba 3052/95/ES Evropskega parlamenta in Sveta) se nadomesti z naslednjim: „32008 R 0764: Uredba (ES) št. 764/2008 Evropskega parlamenta in Sveta z dne 9. julija 2008 o določitvi postopkov za uporabo nekaterih nacionalnih tehničnih pravil za proizvode, ki se zakonito tržijo v drugi državi članici, in o razveljavitvi Odločbe št. 3052/95/ES (UL L 218, 13.8.2008, str. 21). Za namen tega sporazuma veljajo določbe Uredbe z naslednjimi prilagoditvami: Uredba velja le za proizvode iz člena 8(3) Sporazuma. Uredba ne velja za Lihtenštajn v zvezi s proizvodi iz Priloge I, poglavij XII in XXVII ter Protokola 47 Sporazuma, vse dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn.“ 4. za točko 3h (Direktiva 2001/95/ES Evropskega parlamenta in Sveta) se vstavi: „, kakor jo spreminja: – 32008 R 0765: Uredba (ES) št. 765/2008 Evropskega parlamenta in Sveta z dne 9. julija 2008 (UL L 218, 13.8.2008, str. 30).“ Člen 2 Besedila uredb (ES) št. 764/2008 in 765/2008 ter Sklepa 2008/768/ES v islandskem in norveškem jeziku, ki se objavijo v Dodatku EGP k Uradnemu listu Evropske unije, so verodostojna. Člen 3 Ta sklep začne veljati […] pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma*. Člen 4 Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije. V Bruslju, Za Skupni odbor EGP Predsednik Sekretarja Skupnega odbora EGP [1] UL L 305, 30.11.1994, str. 6. [2] UL L… [3] UL L 218, 13.8.2008, str. 21. [4] UL L 218, 13.8.2008, str. 30. [5] UL L 218, 13.8.2008, str. 82. [6] UL L 321, 30.12.1995, str. 1. [7] UL L 40, 17.2.1993, str. 1. [8] UL L 220, 30.8.1993, str. 23. * [Navedena ni nobena ustavna zahteva.] [Navedene so ustavne zahteve.]